Il-plejer Ġermaniż Jerome Boateng tressaq il-Qorti f'Munich mixli li aggredixxa lill-eks sieħba tiegħu. Boateng, li għandu 33 sena wieġeb mhux ħati li wettaq dan ir-reat fl-2018. Jerome Boateng, li rebaħ it-Tazza tad-Dinja mat-tim Ġermaniż fl-2014, jekk jinstab ħati ta' dan ir-reat jista' jeħel minn multa sa ħames snin ħabs. Il-Prosekuzzjoni qalet li Boateng allegatament sawwatha u qabadha minn xagħarha. Fil-Qorti, Boateng qal li l-koppja kellhom argument waqt logħba karti. Allega kif l-eks sieħba tiegħu saret aggressiva u weġġgħatu f'xofftu. Qal li huwa mbuttaha u waqgħet mal-art.